### Beslutning

Fremsendes til byrådets opgaveudvalg til drøftelse i henhold til beslutning i byrådets møde den 4. november 2020.

**Beslutningsforslag fra Stina Christiansen**

En klage er ikke et negativt indspark. En klage er en mulighed for at blive endnu bedre til det, vi gør.

Der er ikke noget økonomi i forslaget. I stedet er det et spørgsmål om en kulturændring. Jeg mener, at det er nødvendigt, at indkomne klager registreres i hver enkel magistratsafdeling. Der skal kigges på, hvilke retningslinjer og arbejdsgange magistratsafdelingerne har i dag i forhold til klager. På den måde kan vi også undgå, at sager som dem fra [adresse] og bofællesskaberne opstår, hvor klager ikke er blevet opsamlet, handleplaner ikke er blevet udarbejdet og udmøntet i flere år og derefter ender i pressen. I stedet er det vigtigt, at vi får retningslinjer omkring indkomne klager, så der handles på klagerne.

Det behøver ikke nødvendigvis være en samlet klagebank, men det er nødvendigt, at alle magistratsafdelinger hvert år opgøre deres klager og hvilke områder klagerne finder afsæt i, så der kan foretages tidlige indsatser og opspores eventuelle røde tråde, og byrådet kan få indblik ved behov. Jeg synes derfor, at det er nødvendigt med nedskrevne retningslinjer for klagehåndtering i kommunen. Bl.a. er det vigtigt, at magistratsdirektørerne som minimum har et overblik over, hvilke områder der klages over eller som er grund til frustration blandt borgerne  i deres afdelinger. Af respekt for borgerne bør vi lytte til dem, når de fortæller os, at der er noget som ikke fungerer og ligge handleplaner.

I min optik er dette forslag fuldstændig essentielt for, at vi kan gøre vores velfærdsopgave godt nok over for borgerne.

### Sagens forløb

07-10-2020 Aarhus Byråd
Sagens behandling blev udsat i byrådets møde den 7. oktober 2020.
 04-11-2020 Aarhus Byråd
Fremsendes til byrådets opgaveudvalg til drøftelse i henhold til beslutning i byrådets møde den 4. november 2020.